And Winter Came...

And Winter Came... (בעברית: וחורף הגיע...) הוא אלבום האולפן השביעי של הזמרת-יוצרת והמוזיקאית האירית אניה. האלבום יצא לאור ב-10 בנובמבר 2008 על ידי חברת התקליטים האחים וורנר ברחבי העולם. לאחר צאת המיני-אלבום הקודם, Sounds of the Season: The Enya Collection‏ (2006), אניה החלה לעבוד על אלבום שלם, שהורכב ממזמורים מסורתיים ושירים מקוריים, אך הרעיון שונה לבסוף לאלבום חג המולד. הוא הוקלט עם עמיתיה הוותיקים, המעבד והמפיק ניקי ריאן ואשתו, הפזמונאית רומא ראיין. האלבום זכה לביקורות מעורבות עד חיוביות מטעם ממבקרי המוזיקה וזכה להצלחה עולמית כאשר הגיע בשלושת השבועות הראשונים לצאתו לעשיריות הפותחות ב-21 מדינות; כולל המקום השמיני במצעד הבילבורד 200 והמקום השישי במצעד האלבומים הבריטי. הרצועה "Trains and Winter Rains" הייתה הסינגל הפיזי היחיד מהאלבום. לאחר מכן, יצאו "Dreams Are More Precious",‏ "White Is in the Winter Night" ו-"My! My! Time Flies!", כסינגלים שיווקיים. כדי לקדם את האלבום ערכה אניה כמה ראיונות, הופעות והופעות חיות. האלבום נמכר ביותר מ-3 מיליון עותקים ברחבי העולם, תוך שאיגוד תעשיית ההקלטות האמריקאי (RIAA) העניק לו את תואר הזהב, על מכירות של למעלה מחצי מיליון עותקים במדינה. בנובמבר 2006, לאחר סיבוב ההופעות שלה שנתמך על אלבום האולפן הקודם שלה Amarantine ‏(2005), הוציאה אניה את המיני-אלבום הרביעי שלה Sounds of the Season: The Enya Collection; מיני-אלבום בנושא חג המולד המכיל שירים חדשים. הוא יצא במקור כמהדורה מסוימת של Amarantine. לאחר מכן, הודיעה כי גמלה החלטה בליבה להקליט אלבום אולפן שלם שיכיל שירי חג מולד חדשים ומסורתיים. היא קיבלה השראה מעונת החורף, שנחשבת לעונה האהובה עליה בשנה. אניה כינתה את החורף כ"מאוד מעניין [...] מאוד מרגיע". בהמשך, הצהירה כי במהלך העונה הספציפית הזו היא נהגה ליצור את המוזיקה שלה. בהתחלה, החליטה אניה לאחד כמה משירי Sounds of the Season: The Enya Collection, ביחד עם שירים חדשים ומקוריים. לבסוף, ההחלטה התמוגגה וזו בחרה להקליט אלבום חדש במקום. ניקי ראיין הוסיף כי האלבום התפתח בהשראת "הנוף החורפי שחג המולד מביא עימו, אם כי שגוי יהיה לכנות אותו כ'אלבום חג מולד' של אניה". האלבום הוקלט בין 2006 ל-2008 על ידי אניה ועמיתיה הוותיקים, המעבד והמפיק ניקי ריאן ואשתו, הפזמונאית רומא ראיין. הוא כולל עשר רצועות מקוריות עם מילים המושרות באנגלית. בדומה לאלבומים הקודמים שלה, את And Winter Came... הקליטו באולפן אייגל; האולפן הביתי של ניקי ורומא ראיין, בקיליני, מחוז דבלין שבאירלנד. "And Winter Came..." הוא גרסה אינסטרומנטלית ומחודשת של "Midnight Blue", הבי-סייד של "Wild Child", הסינגל השני מתוך A Day Without Rain ‏(2000). רוב האלבומים של אניה מתחילים במוזיקה אינסטרומנטלית דומה והיא ציינה כי בחרה את שיר הנושא בתור הפתיחה של האלבום, מכיוון שהנושאים שלו "מבטאים את המעבר מסתיו לחורף". "Journey of the Angels" תואר על ידי אניה כ"שיר מסורתי ואיטי". רומא הדגישה את הפן הדתי שלו, ובחרה בו כגולת הכותרת האישית שלה באלבום. השיר הוקדש לבמאי והעורך האמריקאי טים רויס, שהפיק את הקליפים לשיריה של אניה "Amarantine" ו-"It's in the Rain" ונפטר בשנת 2007. עבור "White Is in the Winter Night", קיבלה אניה השראה מהרעיון לכתוב "מזמור לחג המולד מתקופת המאה ה-21". היא הדגישה את המילים של רומא וטענה שהיא מתארת את הצבעים הקשורים לחג המולד: "ירוק מאפיין את הדבקון, אדום את הצינית [...] וזהב נמצא באור הנרות". האלבום מכיל שני שירים מסורתיים שעובדו מחדש על ידי אניה וניקי; "O Come, O Come, Emmanuel" שהוא פזמון נוצרי המזוהה עם עונת הציפייה, שהושמע לאניה והפך לאחד מהשירים המועדפים עליה ועל רומא, ואף הוקלט בשפה הלטינית, והשני "Oíche Chiúin (Chorale)", שהוא שיר חג מולד מסורתי ופופולרי שהולחן בשנת 1818 על ידי פרנץ קסאוור גרובר למילותיו של יוזף מור, בעיירה הקטנה אוברנדורף ביי זלצבורג (Oberndorf bei Salzburg) שבאוסטריה. אניה תיארה את המשמעות מאחורי "Trains and Winter Rains" ואמרה: "השיר [...] הוא כמו מסע חורפי חשוך ואני חושבת שכולם לקחו את המסע הזה כרגע בו הגיע הזמן לעזוב את הבית. מדובר ברגע מרגש ולא ודאי או ברור, אך ניסינו להדגיש את משמעותו במילים ובלחן שלו". רומא השוותה את "Dreams Are More Precious" ל-"Christmas lullaby" וחשפה ששמו נגזר מהמילים שלו. "Last Time by Moonlight" הוא שיר רומנטי שנוצר סביב הרעיון של שני אנשים שאהבו זה את זה ונפרדו. לאחר הפרידה, הם מדברים על השקפות החיים שלהם עם דגש עיקרי לחג המולד. אניה ורומא יצרו את "One Toy Soldier" כשיר ילדים על חייל צעצוע ישן עם תוף שבור שעובר בירושה במשפחה ובעל ערך סנטימנטלי. את השיר סיימה רומא בנימה פסימית, שהסתיימה בכך שאותו החייל נעלם במהלך חג המולד; היא ידעה שאניה לא תאהב את הסיום ולבסוף החליטה לשנות אותו. "My! My! Time Flies!" הייתה הרצועה האחרונה שהוקלטה לאלבום. זהו שיר בעל קצב בינוני המוקדש לגיטריסט האירי ג'ימי פוקנר, שנפטר במרץ 2008. מילותיו נכתבו בהתבסס על שיחה שאניה ובני הזוג ראיין קיימו על פוקנר ביום פטירתו, תוך דיבור על המוזיקה האהובה עליו. הרצועה נחשבת לסטייה מהסגנון המוזיקלי של אניה, בכך שלאורכה יש קצב קבוע של תופים. מעבר לכך, היא נחשבת לרצועה השנייה שלה שכללה סולו גיטרה בולט, שבוצע על ידי פט פארל; הרצועה הראשונה היא "I Want Tomorrow" מ-Enya‏ (1987). "Oíche Chiúin (Chrorale)" הוא השיר המסורתי השני באלבום, והראשון של אניה מאז A Day Without Rain שמושר באירית, שפתה העיקרית. השיר הוא מעין גרסה אירית לשיר חג המולד "Silent Night". אניה הביעה את חיבתה כלפיו עוד כשלמדה לשיר אותו עם מקהלת בית הספר שלה. אניה הקליטה בעבר את השיר כבי-סייד לסינגל "Evening Falls...", שנכלל ב-Watermark ‏(1988). ההחלטה להקליט גרסה חדשה הגיעה מניקי, שהציע לעבד אותו מחדש וראה בו הזדמנות טובה להציג את קולה של אניה כחלק ממקהלה; אחת מכמיהותיו העזות ביותר. לאחר שהקליטה את השיר, הוא טען ש"גרסתה של אניה לשיר בהחלט מצאה חן בעיניי". מסיבת השקתו של האלבום נערכה ב-8 באוקטובר 2008 בטו טמפל פלייס, לונדון. המבנה עוטר וקושט לכבוד המאורע. לאחר מכן התקיימה מסיבת עיתונאים שערכה אניה למחרת במלון דורצ'סטר. מסיבת השקה שנייה התקיימה ב-3 בנובמבר 2008 בבניין גרוס אורנג'רי שרלוטנבורג בברלין, ובה הופיעו רקדני בלט מברלין לצד כוראוגרפיה שהותאמה לשיריה של אניה. And Winter Came... יצא לאור ב-10 בנובמבר 2008 על ידי וורנר רקורדס ברחבי העולם; בארצות הברית, יצא לאור ב-11 בנובמבר 2008 על ידי רפרייז רקורדס. האלבום הופיע לראשונה במקום השישי במצעד האלבומים הבריטי, עם מכירות של 35,812 עותקים בשבוע בכורתו. ב-28 בנובמבר 2008 הוענק לאלבום תואר הזהב על ידי איגוד תעשיית ההקלטות הבריטי (BPI) עבור 100,000 עותקים שנמכרו ממנו במדינה. האלבום הגיע בשיאו למקום השישי במצעד הבילבורד 200, עם מכירות של 92,000 עותקים. בשבוע השני לצאתו נמכר האלבום בלמעלה מ-83,000 עותקים. הוא המשיך לזכות להצלחה מסחרית, וקיבל את תואר הזהב מטעם איגוד תעשיית ההקלטות האמריקאי (RIAA) ב-12 בדצמבר 2008 על מכירות של למעלה מ-500,000 עותקים בארצות הברית. עד אוקטובר 2015 מספר זה זינק ל-920,000. האלבום דורג בעשרים העליונים במצעדי האלבומים של 21 מדינות שונות. מכירותיו של And Winter Came... נכון לסוף שנת 2011 עומדות על למעלה משלושה מיליון עותקים בכלל העולם. אניה הוציאה את "Trains and Winter Rains" כסינגל המוביל והיחיד מתוכו, בנובמבר 2008. לאחר מכן, הופצו שלושה סינגלים שיווקיים: "White Is in the Winter Night" ב-4 בנובמבר 2008, "My! My! Time Flies!" ב-4 בפברואר 2009, ו-"Dreams Are More Precious" ב-10 באוקטובר 2009. האלבום הופץ כתקליט ב-20 באוקטובר 2017. כל הליריקה נכתבה על ידי רומא ראיין, כל המוזיקה הולחנה על ידי אניה וכל השירים הופקו על ידי ניקי ראיין (למעט הלחן והליריקה של "O Come, O Come, Emmanuel" ו-"Oíche Chiúin (Chrorale)" שנחשבים לשירים מסורתיים). כל הקרדיטים שלהלן לקוחים מ-Discogs. מוזיקה אניה – שירה, כלי נגינה פט פארל – גיטרת ראשית, גיטרת 12 מיתרים (12) הפקה אניה – עיבוד ניקי ראיין – עיבוד, הנדסה, מיקסינג רומא ראיין – כתיבה טום ואלי – מפיק בפועל דיק בטהאם – מאסטרינג ב-"360 מאסטרינג הייסטינגס" דניאל פולי – ייעוץ דיגיטלי סיימון פאולר – צילום סטיילורוג' – עיצוב, ארט דיירקשן מידע על האלבום And Winter Came... באתר MusicBrainz האלבום And Winter Came... באתר Discogs האחים וורנר (אירופה) • רפרייז (ארצות הברית) Release group “And Winter Came…” by Enya - MusicBrainz, musicbrainz.org RIAA - Enya Enya celebrates 'Winter' - CNN.com, edition.cnn.com Nielsen Business Media Inc, Billboard, Nielsen Business Media, Inc., 2008-11-29. (באנגלית) Enya: And Winter Came, enyabookofdays.com Enya - And Winter Came (EPK), נבדק ב-2021-05-18 And Winter Came... (Media notes). Warner Bros. Records. 10 November 2008. 2564 69330 6. Megan Romer, More Than Just Jig: 10 Great Albums to Get Started with Irish Music, LiveAbout (באנגלית) And Winter Came - Enya | Songs, Reviews, Credits | AllMusic (באנגלית), נבדק ב-2021-05-20 Dennis O'Dell, BBC - Music - Review of Enya - And Winter Came..., www.bbc.co.uk (באנגלית בריטית) Enya: And Winter Came review | CD reviews | Music - Times Online, web.archive.org, ‏2011-06-16 The Hot Press Newsdesk, Enya pays tribute to Jimmy Faulkner on new album, Hotpress "British album certifications – Enya – And Winter Came...", www.bpi.co.uk "American album certifications – Enya – And Winter Came..." BPI Upcoming Releases | HITS Daily Double, web.archive.org, ‏2015-10-29 The Hot Press Newsdesk, Enya takes charts by storm, Hotpress Enya | The BRIT Awards 2011, web.archive.org, ‏2010-12-29 CD single WEA453CD And Winter Came, 2017, נבדק ב-2021-05-20 Auszeichnungen Archiv, IFPI Austria - Verband der österreichischen Musikwirtschaft (ב־) http://www.aria.com.au/pages/httpwww.aria.com.aupagesARIACharts-Accreditations-2008Albums.htm, web.archive.org, ‏2020-07-28 Certificazioni - FIMI, www.fimi.it (ב־) Wayback Machine, web.archive.org, ‏2016-01-25 The Irish Charts - All there is to know, www.irishcharts.ie BEA Datenbank: BVMI, www.musikindustrie.de Certificeringer | IFPI, www.ifpi.dk NVPI 一般社団法人 日本レコード協会, www.riaj.or.jp The Official New Zealand Music Chart, THE OFFICIAL NZ MUSIC CHART (באנגלית) Listas semanales - Listas - Promusicae - Productores de Música de España, www.promusicae.es Les certifications, SNEP (ב־) «2M» - Золотой и платиновый альбом в России - International 2008, web.archive.org, ‏2009-02-16 Wayback Machine, web.archive.org, ‏2011-06-16 Die Offizielle Schweizer Hitparade - hitparade.ch, www.swisscharts.com IFPI Platinum Europe Awards - 2008, web.archive.org, ‏2013-11-28 And Winter Came, 2017, נבדק ב-2021-05-18